Hosting Srbija - Foxy Concept\nCategory: Hosting Srbija\nAko posedujete kompaniju ili nudite neke usluge, bez obzira na veličinu firme, morate imati web sajt , to više nije opcija – to je neophodnost. Pretraživanje na mreži je danas uobičajeno, tako da je Vašoj kompaniji neophodna pouzdana i dostupna veb lokacija koju potencijalni klijenti i korisnici mogu pronaći.\nPrvi korak u izgradnji Vašeg prisustva na mreži je pronalaženje web hostinga provajdera, kompanije koja čuva datoteke vaše veb lokacije na svojim serverima i isporučuje ih pretraživačima vaših čitalaca i kupaca. Drugi korak je kupovina domena, i cena domena se minimalno razlikuje , uobicajno je da se domen kupuje kod iste kompanije gde i hosting, jer se na taj nacin pojednostavljuje obnova ovih usluga.\nCena registracije domena\n.com 1.500 RSD 1.620 RSD 1.592 RSD\n.rs 1.890 RSD 2.100 RSD 1.841 RSD\n.co.rs 890 RSD 900 RSD 1.279 RSD\n.in.rs 590 RSD 420 RSD 711 RSD\n.info 2.000 RSD 960 RSD 2.985 RSD\n.org 1.960 RSD 1.980 RSD 2.985 RSD\n.net 1.980 RSD 1.950 RSD 1.848 RSD\nSledeci korak je izrada web sajta, a ukoliko Vam je potrebna pomoc pri izradi sajta, slobodno nas kontaktirajte, cena izrade web sajta kreće već od 800e.\nHosting kompanije nude različite količine mesečnog prenosa podataka, skladištenja, e-pošte i drugih funkcija, a cak i način na koji plaćate (mesečna plaćanja u odnosu na godišnja plaćanja) takođe može biti radikalno različit. Do sada sam promenio nekoliko stranih i domacih kompanija, i na osnovu mog skromnog iskustva, ovo je TOP 3 lista domacih hosting provajdera.\nGlavni kriterijum nam je bio prilično jednostavan: broj problema koji se javljao i brzina korisničke podrske. Iako se podrazumeva da usluga koju plaćate treba da funkcioniše besprekorno, ovo u praksi nije uvek slučaj, i problemi koji se mogu javiti mogu da utiču na dostupnost i rad vašeg sajta. Hosting je usluga koju bi ste trebali da platite i da zaboravite na nju do sledećeg plaćanja, a ne da Vam zadaje glavobolju i da gubite vreme na svakodnevne pozive i beskrajno dopisivanje sa korisničkom podrškom.\nUnlimited.rs je domaća kompanija sa 15 godina iskustva i fantastičnom korisničkom podrskom. Imaju nekoliko osnovnih kao i naprednih i premium paketa, cena je malo iznad proseka konkurencije ali to opravdava kvalitet koji nude.\nU ponudi imaju Deljeni i Vps hosting, Dedicated Server-e , takođe nude i Audio striming. Kod njih možete registrovati i veliki broj domena po dosta pristupačnim cenama. Besplatan SSL sertifikat se dobija uz bilo koji paket i svaki paket je na SSD diskovima.\nViše o njihovoj ponudi mozete pogledati ovde.\nUnlimited.rs su jedni od retkih provajdera koji koriste LiteSpeed Web servere, koji se od Apache ili Nginx servera razlikuju po brzini rada, i rade čak i do 120% brže, a takodje i bolje podnosi velike nalete saobraćaja prilikom kojih ne dolazi do pucanja sajta.\n2. DreamWeb Hosting\nDreamWeb hosting postoji jos od 2005 godine i među prvim provajderima je u Srbiji je ponudio web hosting baziran na cPanel modelu. Podrška je dostupna da pomogne, radnim danima od 9 do 19h i subotom od 10 do 15h, i prosek vremena odgovaranja na Vase pitanje je ~ 15 minuta. Njihovi serveri koriste nekoliko, slojevitih zaštita u kombinaciji sa CloudLinux platformom i CageFS sistemom za potpunu izolaciju korisnika i raspodelu resursa, čime je obezbeđen visok nivo bezbednosti i stabilnost web servisa.\nViše detalja o njima mozete pročitati na njihovom sajtu.\nUkoliko se odlučite za njih, mozete i da iskoristite 15% popusta za paket koji vazi za prvi poručeni period, a kod za popust je: GO2DREAM\nNajveća prednost Adriahost-a su pristupačne cene za njihove pakete i usluge.\nKao i ostali provajderi, nude besplatnu migraciju Vašeg sajta na njihove servere. Više detalja o njihovoj ponudi, možete pogledati ovde.\nPostoje različite vrste usluga veb hostinga koje služe različitim vrstama preduzeća. Neke kompanije za veb hosting će napraviti celu vašu veb lokaciju, dok će vam druge samo dati zemljište i lopatu i prepustiti vas tome. U zavisnosti od vašeg poslovnog modela i veličine, vi ćete izabrati hosting kompaniju na osnovu faktora objašnjenih u nastavku.\nBez dobrog web hostinga, uspeh Vašeg web sajta je praktično nemoguć. Postoji ogroman niz web hostinga provajdera koji se takmiče za vaš web sajt, kako možete odrediti najboljeg?\nPočnite tako što ćete imati na umu sledeće tačke:\nPrva stvar koju treba da uradite kada kupujete uslugu veb hostinga je da procenite svoj prostor na disku i potrebe za propusnim opsegom. Ako vaš sajt sadrži velike grafike, stotine stranica i veliku količinu saobraćaja, biće vam potreban odlican propusni opseg i veliki prostor na disku. Dostupni su neograničeni paketi , oni olakšavaju život ali su cesto i daleko skuplji od standardnih web hosting paketa.\nKompatibilnost web hostinga sa vašom aplikacijom\nImajte na umu i kompatibilnost, jer se moze desiti da ćete prevideti jednu kritičnu stvar: vrstu podržanih operativnih sistema. Nećete želeti da menjate operativni sistem, pa ukoliko se Vas web sajt npr. zasniva na node.js platformi, još jednom proverite ovu tačku pre nego što se odlučite za Vaseg provajdera.\nPouzdanost i dostupnost su kritične karakteristike koje treba uzeti u obzir prilikom kupovine veb hostinga. Najbolje kompanije za veb hosting nude stope dostupnosti od 98 i 99 procenata, koje se često nazivaju i „Vreme rada“ web sajta.\nBezbednost web hostinga je takođe važna stavka. Biranje provajdera bez saznanja o njegovim dostupnim bezbednosnim funkcijama je velika greška. Trebalo bi uključiti stvari kao što su zaštitni zidovi, dnevne, nedeljne i mesecne rezervne kopije, autentifikacija korisnika kao i druge bezbednosne mere.\nSvaki web sajt ili aplikacija je priča za sebe, hosting koji bi odgovarao jednom proizvodu, možda bi bio totalno pogrešan izbor za drugi, ali se nadamo da smo Vam bar suzili izbor na kvalitetne i proverene provajdere. Nismo ulazili u detaljne tehničke specifikacije servera koje ove kompanije poseduju, jer su i najbolji serveri i oprema uzaludni ukoliko su ljudi koji ih odrzavaju nestručni i ne koriste njihove maksimalne kapacitete, ili ukoliko korisnička podrška nije voljna da Vam izadje u susret u najkraćem roku. Ogromna većina ovih kompanija zapravo samo preprodaje kapacitete drugih, stranih i velikih kompanija, i zapravo nisu u mogućnosti da samostalno reše bilo koji od većih problema koji mogu nastati.\nPosted in Hosting SrbijaLeave a Comment on Top 3 najbolja hosting provajdera u Srbiji po našem izboru


"Napredak Srbije je dobar primjer" - Klix.ba\nValentin Inzko u Beogradu "Napredak Srbije je dobar primjer"\nValentin Inzko u Beogradu\n"Napredak Srbije je dobar primjer"\n7.12.2010. u 17:26\nSrbija može igrati važnu ulogu u napretku ove regije prema evro-atlantskim integracijama, rekao je danas visoki predstavnik i specijalni predstavnik EU Valentin Inzko tokom sastanaka sa političkim i vjerskim liderima u Beogradu.\n"Izbori u Bosni i Hercegovini pružaju novu priliku cijeloj regiji", rekao je visoki predstavnik i specijalni predstavnik EU tokom sastanka sa predsjednikom Borisom Tadićem.\nVisoki predstavnik i specijalni predstavnik EU naglasio je da Bosna i Hercegovina sada može iskoristiti prednosti poboljšane atmosfere u regiji i sustići svoje susjede.\n"Napredak koji je postigla Srbija je dobar primjer", rekao je i apelirao na Srbiju da sarađuje sa Bosnom i Hercegovinom "i podijeli to pozitivno iskustvo sa svojim susjedom".\nOsim razgovora sa predsjednikom Tadićem, visoki predstavnik i specijalni predstavnik EU sastao se i sa ministrom nadležnim za evropske integracije Božidarom Đelićem te predsjedavajućim Nacionalnog savjeta za saradnju sa Haškim tribunalom i ministrom Rasimom Ljajićem, navodi se u saopćenju iz Ureda visokog predstavnika u BiH.\nU razgovorima sa predsjednikom Tadićem, visoki predstavnik i specijalni predstavnik EU je naglasio da su konstruktivna uloga Srbije u regionu tokom 2010. godine, Deklaracija o Srebrenici koju je Skupština Srbije donijela u martu, te predsjednikovo prisustvo na srebreničkoj komemoraciji u julu, zajedno sa nizom pozitivnih diplomatskih inicijativa, stvorili platformu na kojoj se mogu izgraditi puno bolji bilateralni odnosi.\nApelirao je na Vladu Srbije, kao i na predsjednika Tadića, da još više unaprijede taj proces tako što će dalje ojačati odnose sa Vijećem ministara BiH i Predsjedništvom BiH.\nTokom sastanka sa patrijarhom Irinejom i članovima Svetog sinoda Srpske pravoslavne crkve, visoki predstavnik i specijalni predstavnik EU rekao je da ova Crkva može imati pozitivnu ulogu u gradnji pomirenja u Bosni i Hercegovini.\nInzko je rekao da vjerski poglavari moraju "demonstrirati prvenstvo ljubavi – jer bez toga cjelokupni poduhvat obnove i pomirenja ne može uspjeti".\nVisoki predstavnik i specijalni predstavnik EU izjavio je da će povrat zgrade Bogoslovije u centru Sarajeva biti "značajan korak u ponovnom uspostavljanju duhovnog simbola vjerske tradicije koja je integralni dio zajedničkog života u Bosni i Hercegovini, te platforma za doživljavanje vjere i jačanje pomirenja", saopćeno je iz OHR-a.


POČELO JE ASFLATIRANJE POSLEDNJE DEONICE NA OBILAZNICI KOD SUBOTICE\n27 May 2019, 13:28 RTS Tatijana Spasojević\nNa Ipsilon kraku, obilaznici Subotice koja povezuje granični prelaz Kelebija s auto-putem Horgoš – Novi Sad, danas je započeto asfaltiranje poslednje deonice ovog puta. Asfalterski radovi započeti su na deonici dužine 1.500 metara, od kružne raskrsnice Ipsilon kraka sa Somborskim putem, saopštilo je Ministarstvo građevinarstva, saobraćaja i infrastrukture. Prvi sloj asfalta na ovoj deonici biće postavljen tokom sutrašnjeg dana, a do kraja meseca biće završeni i ostali slojevi asfalta.\n"Na gradilištu svakodnevno radi 80 radnika i više od 60 mašina, a radovi se izvode u visokom intenzitetu uprkos promenljivim vremenskim uslovima", navedeno je u saopštenju.Za završetak kompletnog Ipsilon kraka, dužine 24 kilometra, preostalo je da se završe radovi na 12 kilometara puta na Sektoru 1, od Somborskog puta do graničnog prelaza Kelebija, uključujući i 1,5 kilometar gde je danas počelo asfaltiranje.\nVrednost ugovorenih radova na Sektoru 1 je 1,18 milijardi dinara, uključujući i PDV, a izvođač radova je preduzeće "Vojput".Tokom 2017. godine i 2018. godine izgrađeno je i pušteno u saobraćaj 12 kilometara puta na Ipsilon kraku, a završetak svih radova i puštanje kompletnog kraka u saobraćaj planirano je do kraja 2019. godine.\nSVE VIŠE GOJAZNE DECE KOJA SE NE HRANE ZDRAVO I NEMAJU FIZIČKU AKTIVNOST\nVećina dece svoje zdravlje ocenjuje kao odlično i da od porodice dobija neophodnu podršku. Dve trećine učenika osnovnih…\nISTOČNI KRAK KORIDORA 10 BIĆE SPREMAN DO KRAJA MESECA\n28 Oct 2019, 13:59\nIstočni krak Koridora 10 do bugarske granice dugačak je 86,8 kilometara, osim pet tunela i isto toliko petlji, ima 87 mostova…\nMIHAJLOVIĆ: PRUGA BEOGRAD - BUDIMPEŠTA VAŽNA KAO DEO GLOBALNOG PROJEKTA\n16 Oct 2019, 12:25\nMinistarka infrastrukture i saobraćaja obišla je radove na deonici pruge Beograd Centar - Stara Pazova, deo koridora…


Izjave Vukote Govedarice se graniče sa ludilom\nČlan Predsjedništva SNSD-a Staša Košarac ocijenio je da "postupci i izjave aktuelnog predsjednika SDS-a Vukote Govedarice graniče sa ludilom i svjedoče o tome da je Govedarica izgubio ne samo izbore, nego i bilo kakav osjećaj za stvarnost i realnost".\n"U svom virtuelnom svijetu, kojeg su za njega kreirali američka ambasadorka /Morin Kormak/ i pojedini mediji u Republici Srpskoj, Govedarica je umislio da ima podršku građana i da je izabran za predsjednika Republike Srpske. To što on radi i priča izlazi iz sfere političke borbe i graniči sa ludilom", rekao je Košarac za Srnu.\nOn je upozorio da ne postoji nikakav razlog za protest protiv provedenog izbornog procesa i da ono što se događa na Trgu Krajine u Banjaluci liči na odrađivanje zadatka koji je ranije kreiran u pojedinim ambasadama u Sarajevu.\n"Očigledno je riječ o pokušaju da se provede neka vrsta puča ili obojene revolucije, koja je trebala da se organizuje u slučaju da bude mala razlika između kandidata za pojedinačne funkcije. Razlika je, međutim, toliko velika da je nemoguće dovesti u pitanje pobjedu Milorada Dodika i Željke Cvijanović i to znaju svi u opoziciji, osim Vukote Govedarice, koji se odmetnuo i od sopstvene stranke", naveo je Košarac.\nOn je dodao da nema dana kada neko od razumnih predstavnika opozicije ne pošalje signal o spremnosti da se sjedne i razgovara o mogućoj saradnji, posebno na nivou zajedničkih institucija u Sarajevu.\n"Nakon što je i Ivanić priznao poraz, takvih glasova iz opozicije je sve više. To ne razumije samo Govedarica, kome još nisu rekli da će uskoro ostati i bez posla predsjednika SDS-a", naglasio je Košarac.\nPrema njegovim riječima, očigledno je da ogromna većina građana Republike Srpske ne podržava proteste dijela opozicije, niti političku instrumentalizaciju tragedije porodice Dragičević.\n"Očekujem da Centralna izborna komisija bez ikakvih pritisaka i u zakonom propisanom roku završi svoj posao. Nakon toga vjerujem da će se u Republici Srpskoj najbrže formirati vlast i izabrati nova Vlada jer za to postoje svi uslovi", zaključio je Košarac.\nStaša Košarac Vukota Govedarica\nIstup Govedarice predstavlja najgore obmanjivanje javnosti\nGovedarica pokušava da se uhvati za "slamsu spasa"\nNe može se guslati o Kosovu, a šurovati sa Englezima\nGuslari ne žele Govedaricu u Savezu


Američka ambasada: SAD neće propisivati kako treba da izgleda sporazum Srbije i Kosova - Politika - Dnevni list Danas\nPočetna » Politika » Američka ambasada: SAD neće propisivati kako treba da izgleda sporazum Srbije i Kosova\n2Piše: Beta 22. februara 2019. 18.17\n„SAD bi bile zadovoljne da vide sveobuhvatni sporazum potpisan u 2019. godini, ali dijalog prvo mora biti nastavljen da bi se to desilo. SAD ne propisuju i neće propisivati kako rešenje treba da izgleda, ali veruju da ono mora da bude primenjivo i na Kosovu i u Srbiji i da mora da doprinese dugoročnoj stabilnosti regiona“, stoji u pisanom odgovoru redakciji Bete iz američke ambasade, na pitanje da prokomentarišu navode da su EU i SAD spremne da prihvate razmenu teritorija između Srbije i Kosova.\nAmbasada SAD je navela i da je „na liderima i njihovim timovima da nastave pregovore pod okriljem EU da istraže šta je moguće i da transparentno komuniciraju sa svojim građanima“.\nNemački dnevnik „Frankfurter rundšau“ (Frankfurter Rundschau) objavio je da su EU i SAD spremne da prihvate razmenu teritorija između Srbije i Kosova i da bi u Vašingtonu 12. juna trebalo da bude potpisan sporazum o promeni granice koji bi stupio na snagu šest meseci kasnije.\nkosovo, sad, srbijaBeograd\n23. februara 2019. u 09.40\nSAD ne propuštaju nijednu priliku da raspiruju međusrpske probleme. Poseta ambasadora Skota Pranjanima to najbolje dokazuje. Ako postoji istoriograija i država koja zna istinu o Mihailovićevim četnicima onda je to Amerika, ali ne propušta se prilika d se Srbima plasiraju laži.\n23. februara 2019. u 10.01\nBilo bi jako pametno da se ponašate kao Rusija i Kina, dostojanstveno, odnosno, da se ne mešate u unutrašnju politiku drugih zemalja, jer od iskustva znamo da pod geslom „demokratija“ doneli ste samo nevolje i ratove drugih zemalja.


PC kompjuter ili računar, super računari, mainframe\nKompjuter / Računar\nRazličite vrste računara\nRačunari su u različitim veličinama, vrstama, oblicima i mogućnostima. Kompjutere možete pronaći svuda ovih dana, u kasama, na benzinskoj stanici, u kamerama, u automobilu, pa čak i igračakama. Kompjuteri su postali uobičajeni deo našeg svakodnevnog života.\nNajmoćniji su takozvani 'super računari', a zatim i 'mainframe'. Ovi računari su dizajnirani da omoguće istovremeno u mrežu hiljade korisnika za rad i za pokretanje mnogo programa u isto vreme. Ovi računari koriste se samo kod kompanija, koje koriste velike oblike sveobuhvatne baze podataka.\nKompjuteri koje koristimo kod kuće su jednostavniji i imaju mnogo imena kao što su PC (Personal Computer) mikroračunar, radna stanica, laptop i desktop. Ove računare koristi samo jedna osoba u isto vreme. Najčešće korišćen naziv za ovaj računar je PC (personalni računar).


Del Ponte uputila zadnji poziv za izručenja trojice najtraženijih - 2003-09-12\nGlavna tužiteljica haškog suda, Carla del Ponte, očekuje da će biti u prilici u svome redovnom raportu Vijeću sigurnosti, oktobra ove godine, izvjestiti da su ključna traženja Tribunala ispunjena - veća ekspeditivnost Haškog suda i njegovog tužiteljstva, što podrazumjeva i predaju sudu Ratka Mladića, Radovana Karadžića i Ante Gotovine.\nObraćajući se javnosti po prvi put od ponovnog izbora na funkciju šefa haških tužitelja i , istovremeno, gubljenja slične funkcije u sudu za ratne zločine u Ruandi, Carla del Ponte je, uprkos protivljenju zbog cijepanja tužiteljskih funkcija, obećala da će povjereni četverogodišnji mandat sa uspjehom okončati.\nTo bi trebalo značiti zaključenje svih istraga Tužiteljsta do kraja 2004. godine što, naglašava Del Ponte, može biti učinjeno samo uz punu suradnju svih vlada balkanskog regiona sa Haškim tribunalom.\nNaglašavajući da i rezolucija 1503 Vijeća sigurnosti, izglasana 28. augusta, uz smjernice i rokove rada Tribunala, traži od vlada u regionu bezuvjetnu suradnju sa medjunarodnim sudom za ratne zločine, glavna tužiteljica i ovom prilikom upozorava: "Plan kompletiranja rada Tribunala dovodi u pitanje odgadjanje privodjenja pravdi svih bjegunaca, uključujući Mladića, Karadžića i Gotovinu. Očito je da neke osobe ne mogu biti sudjene na lokalnom nivou. Stoga vjerujem da zajedno: Haški sud, lokalne vlasti i medjunarodna zajednica, možemo uspostaviti održiv mir, vladavinu zakona i pravdu za sve žrtve."\nOsvrčući se na nedavnu razmjenu izvinjenja izmedju predsjednika Hrvatske i Srbije i Crne Gore, Del Ponte je primjetila da je u pitanju "ohrabrući čin", jer demonstrira želju za pomirenjem, koja vodi miru i demokraciji. medjutim, naglašava glavna tužiteljica Tribunala, pomirenje se može postići samo priznavanjem činjenice da su počinjeni zločini.\nNajavljujući još veću podršku sudskim sistemima država bivše Jugoslavije da neke od sudskih procesa vode samostalno, u skladu sa medjunarodnim standardima, Del Ponte je naglasila, kako kaže, tri prioriteta svoga drugog četverogodišnjeg mandata glavnog tužitelja:\nPrvi je kompletiranje svih istraga 2004. godine, a slijedi zatim i "eliminiranje" problema bjegunaca od medjunarodne pravde. Treći prioritet je podršaka Sudu u postizanju planiranog zaključenja glavnih procesa do 2008. i okončanja rada Tribunala do 2010. godine.\nPojašnjavajući kako namjerava okončati višegodišnje skrivanje od pravde ključnih haških optuženika, glavna tužiteljica je podsjetila da hrvatske vlasti moraju odmah predati Antu Gotovinu, a da Srbija i Crna Gora mora učiniti isto sa Ratkom Mladićem. Od vlasti RS Carla del Ponte očekuje još veću suradnju, prije svaga hapšenje i transfer u Hag Radovana Karadžića.


Dobri čiviluci - prilika da učinite dobro delo i rešite se viška stvari | Original\n30/05/2019 30/05/2019 Budi aktuelan by editor\nDobri čiviluci – prilika da učinite dobro delo i rešite se viška stvari\nBeograđani će narednih dana imati priliku da učine dobro delo. Svoje očuvane stare i zimske stvari moći će da, umesto na dno ormara, odlože na “Dobre čiviluke” na beogradskim ulicama.\nGarderobu i obuću sa Dobrih čiviluka moći će da uzmu oni kojima će nečije stare stvari biti nove i neophodne.\nDobri čiviluci čekaju Beograđane 30. i 31. maja od 12 do 19 časova i 1. juna od 10 do 17 časova na dve lokacije: kod fontane na Tašmajdanu i na Platou ispred Filozofskog fakulteta.\nTagovi: dobri čiviluci\nBudi aktuelan, Budi odgovoranStudenti neće dobijati diplome ako ne zasade bar 10 stabala


Mađarska i Poljska odbacuju izvještaj EU - BIGportal.ba\n1 Oktobra, 2020 1 Oktobra, 2020 088\nMinistarstva pravde Mađarske i Poljske odbacila su u zajedničkom saopštenju izveštaj Evropske komisije o vladavini prava u državama članica, a u kojem su ove dvije zemlje kritikovane, kao proizvoljan i neprihvatljiv.\nMinistarka pravde Judit Varga ranije je ocijenila da je izvještaj “apsurdan i lažan”.\nU saopštenju se ocjenjuje da ovaj izvještaj EK “predstavlja veliku zabrinutst s obzirom na njegov koncept, metodologiju, izvore i sadržaj” i da “ne može da služi kao osnova za bilo koju dalju diskusiju u EU o vladavini prava”, rečeno je u mađarskom ministarstvu za MTI.\nTakođe se ocjenjuje da je izvještaj proizvoljan da nije definisao objektivne kriterijume koji bi bili jednako prilagodljivi u svakoj članici.\nKaže se i da izvori za izvještaj EK nisu birani na transparentan i nepristrasan način.\nPoljsko i mađasko ministarstvo kažu da je “neprihvatljivo” da izvještaj bude zasnovan “skoro isključivo” na doprinosima organizacija koje pripadaju “izvjesnim finansijskim međunarodnim mrežama koje vode koordinisanu kampanju protiv demokratski izabranih vlada u EU”.\nBudimpešta i Varšava takođe ukazuju da stanje vladavine prava u članicama EU treba da bude ocijenjeno “objektivno, nepristrasno i nepolitički” kako bi se izbjegla primjena dvostrukih standarda, a da ovaj izvještaj, kako tvrde, nije ispunio te kriterijume.


Unapređena građanska merenja kvaliteta vazduha u Zrenjaninu | VojvodinaMeteo\nUnapređena građanska merenja kvaliteta vazduha u Zrenjaninu\n27. februara 2022, 16:12\nUdruženje Zrenjaninska akcija (ZRAK) iz Zrenjanina u okviru projekta “Za čistiji vazduh u Zrenjaninu” početkom decembra postavilo je dva merna uređaja na lokacijama Duvanika i Centar (magistrala). Projekat je finansiran od strane FOD fond za otvoreno društvo u saradnji sa ISAC fondom (centar za međunarodne i bezbednosne poslove). Uređaji su postavljeni sa ciljem praćenja kvaliteta vazduha u gradu Zrenjaninu. Uređaji poseduju senzore za merenje ugljen dioksida (CO2), TVOC (isprarljiva organska jedinjenja), PM2.5 čestica (fina prašina / nevidljive suspendovane čestice), azot dioksida (NO2), te prizemnog Ozona (O3).\nVrednosti ugljen dioksida (CO2) bile su u granicama normale na obe lokacije, dok su vrednosti isparljivih ogranskih jedinjenja (TVOC) bile značajno povišene na lokaciji Centar (magistrala), a povremeno povišene na lokaciji Duvanika. Vrednosti PM2.5 čestica bile su najčešće u kategoriji dobro i prihvatljivo, a ređe i zagađeno – naročito na lokaciji Centar (magistrala). Vrednosti azot dioksida (NO2) su imala najveća odstupanja od propisanih normi, na lokaciji Centar (magistrala) najčešće u kategoriji prihvatljivo, a na lokaciji Duvanika u kategoriji zagađeno, a povremeno i jako zagađeno. Vrednosti prizemnog ozona (O3) su bile gotovo isključivo u kategoriji – odlično.\nDuvanika (januar) – CO2 i TVOC\nDuvanika (januar) – PM2.5 i NO2\nDuvanika (januar) – Ozon\nMagistrala (januar) – CO2 i TVOC\nMagistrala (januar) – PM2.5 i NO2\nMagistrala (januar) – Ozon\nDuvanika (februar) – CO2 i TVOC\nDuvanika (februar) – PM2.5 i NO2\nDuvanika (februar) – Ozon\nMagistrala (februar) – CO2 i TVOC\nMagistrala (februar) – PM2.5 i NO2\nMagistrala (februar) – Ozon\nU skorijem periodu, a najverovatnije krajem marta / početkom aprila planira se premeštanje jednog od senzora, a najverovatnije sa Duvanike, na lokaciji blizu novog emitera zagađujućih materija, fabrike guma “LingLong”.\nPo završetku grejne sezone, odnosno tokom aprila meseca, pristupiće se detaljnijoj obradi i analizi beleženih parametara, što će biti predstavljeno javnosti. Tada će se pristupiti i korelaciji podataka između vrednosti zagađujućih materija u vazduhu i izmerenih meteoroloških podataka sa stanice koja je takođe nabavljena i postavljena u okviru projekta “Za čistiji vazduh u Zrenjaninu”.\nPostavljena i AMS\nU sklopu projekta postavljena je i automatska meteorološka stanica (AMS) na odabranoj lokaciji u centru Zrenjanina, a koja je visokog kvaliteta – marke Davis, i meri sve neophodne meteorološke elemente kao što su: temperatura i relativna vlažnost vazduha, vazdušni pritisak, smer i brzinu vetra, te količinu padavina. Stanica je modularna, i ima mogućnost nabavku dodatnih senzora za potrebe poljoprivredne proizvodnje (temperatura u vlažnost zemljišta, UV indeks i sunčevo zračenje, …), kao i za merenje zagađenja vazduha (PM čestica). Stanicom upravlja i održava je naša organizacija – VojvodinaMeteo, a podaci će biti javno dostupni na našim stranicama od aprila, najkasnije maja meseca.\nRadove na instalaciji meteorološke stanice pomogli su fenomenalni momci iz Limarski radovi Žegarac, bez kojih postavljanje anemometra za merenje brzine i smera vetra ne bi bilo moguće.\nGrad i olujni vetar sinoć pogodili delove Vojvodine, u Kikindi i Zrenjaninu 100km/h\nJutros do -3°C, sutra slab mraz samo ponegde uz porast dnevnih temperatura u nastavku sedmice\nDanas u drugom delu dana pad temperatura i kiša, od utorka ponovo iznad 15°C\nKonkretnija kiša moguća tek sledeće nedelje, toplo vreme do nedelje


Kupovina termovizijske kamere je cesto znacajna investicija u preduzecu, radi kasnijih usteda i sprecavanja nepredvidjenih troskova i ona mora da bude uvek spremna za rad sa svojim optimalnim performansama merenja.\nInfracrvene kamere su visoko tehnoloski uredjaji koji zahtevaju periodicnu kalibraciju i odrzavnje. Zato je od izuzetne vaznosti informisati se pre same kupovine kakav je tip postprodajne podrske predvidjen kod ponudjaca.\nDamiba primenjuje svoje visegodisnje iskustvo, visoku strucnost i u domenu postprodajen podrske. Nasa znanje i bliskost sa proizvodjacem omogucava veoma kratke rokove intervencije i trenutnu podrsku svakom kupcu.\nU mogucnosti smo da pruzimo servis i lokalnu podrsku i onim kupcima FLIR opreme koji nisu kameru nabavili preko nase distributerske mreze.\nDobro organizovana post prodajna podrska je vazna zbog ustede vremena intervencije u slucaju kvara na kameri ili njenom sofweru, jer vazni procesi u radu preduzeca ostaju bez neophodne kontrole koju ovaj instrument pruza, a to moze da dovode do mogucih rizika i znatnih uvecanja troskova. Zato je bitna strucnost osoblja koje vodi ASS i koje je u stanju da:\nda ga resi ili\nda se kamera posalje u najkracem roku u fabricki servis FLIRa u Svedsku.\nU mogucnosti smo da vam iznajmimo nase instrumente FLIR u toku perioda kalibracije i servisa vase kamere, ako je to neophodno radi odrzavanja kontinuiteta procesa u vasem preduzecu.\nNasa postprodajna podrska je formalizovna u nasem sistemu kvaliteta ISO 9001 kao tacno identifikovana procedura. U toj proceduri je navedeno niz operacija koje podrazumevaju najefikasniju intervenciju prema potrebi klijenta i koje su uskladjene sa procedurama sistema kvaliteta proizvodjaca.\nKao globalni lider u termografskoj opremi FLIR Systems obezbedjuje da vasa podrska pocne od momenta kupovine opreme.\nU vezi operacija Kalibracije i periodicnog odrzavanja mozete da se informisete na sajtu proizvodjaca klikom ovde\nDamiba trade d.o.o je zvanicni zastupnik FLIR Service & Suport centra i zbog toga nasi klijenti su najvece kompanije na nasem trzistu kao na primer USSteel, EPS, NIS, Delta h., MO, MUP i dr.\nFLIRov ekskluzivni program Kontrole i Kalibracije koristi temperaturne reference koje su godisnje kalibrirane u Nacionalnom Instututu za Merenja i Standarde.\n1 Perform a complete operational check - Izvrsiti proveru operativnog ciklusa\n2 Fusion calibration and laser alignment, when applicable - Fuziona kalibracija i lasersko usaglasavanje, kada je primenjivo\n3 Verify all internal cable and PCB connections - Provera svih unutrasnjih kablova i PCB veza\n4 Clean viewfinder and check optics – Ciscenje displeja i kontrola optike\n5 Upgrade internal camera software to latest revisions – Azuriranje internog softwera prema poslednjoj verziji\n6 Perform minor repairs – Izvedba manjh ispravki\n7 Verify and/or re-equalize as needed each temperature range for image uniformity – provera i/ili usaglasavanje prema potrebi temperaturnih opsega za uniformnost slike\n8 Verify standard lens calibration (others or special engineered lenses, optional) – Provera kalibracije standardne i posebne optike\n9 Verify ambient temperature compensation as needed – Provera kompenzacije ambijentalne temperature, ako je trazeno\n10 Re-calibration to ensure it meets factory specification – Rekalibracija prema fabrickim specifikacijama kamere\n11 Calibrate temperature ranges up to +1,500°C, when applicable – Kalibracija na temperaturni opseg do +1500°C, ako je moguce\n12 Perform quality approved acceptance test procedure – Primena procedure provere kvaliteta\n13 Provide calibration label with next due date – Etiketa kalibracije sa datumom\n14 Provide calibration certificate (optional, extended calibration certificate with measured values) – izrada sertifikata kalibracije ( sa mernim vrednostima ako je trazeno)